Põltsamaa Vallavolikogu

Põltsamaa Vallavalitsus

Arupärimine 17.04.2019

Sihtasutus Põltsamaa lossi ja parkide arendus on Põltsamaa linna poolt 19. augustil 2015 asutatud sihtasutus. SA Põltsamaa lossi ja parkide arendus eesmärgiks lossikompleksis igapäevase majandustegevuse tagamine ja edasiste tegevuste planeerimine.

Arupärimisega soovin informatsiooni:

1. millised rahastustaotlused on ajavahemikul 2015-2019 esitatud Põltsamaa lossikompleksi avariiliste ja rekonstrueerimistööde teostamiseks (nimetada tegevus, maht ja rahastuse otsus);
2. milliseid ehitustöid on ajavahemikul 2015-2019 Põltsamaa lossikompleksis tehtud ja millised ettevõtted on need tööd teostanud;
3. 2017. aasta majandusaasta aruandes on kajastatud, et sihtasutuse jätkusuutlikkuse tagamiseks on vajalik rakendada meetmeid. Tulude suurendamiseks otsib juhatus aktiivselt võimalusi leidmaks võimalikud rentnikud lossikompleksis paiknevatele tühjadele äripindadele ning on planeerinud aktiivselt leida ka lisarahastust erinevate projektide kaudu. Kuidas on 2018. aasta jooksul nimetatud meetmeid ellu viidud?
4. mitu rentnikku kasutab 2019. aastal ruume lossikompleksis ja mis mahus laekub igakuiselt renditulu;
5. milline on SA tegevuskava lossikompleksis 2019. aastaks ning milliseid tegevusi planeeritakse lossikompleksis ellu viia Põltsamaa valla arengukava perioodi jooksul.

Palun võtta Põltsamaa Vallavolikogu istungi päevakorda ülevaate andmine SA Põltsamaa lossi ja parkide arendus tegevusest ning arupärimisele vastamine.

Indrek Eensalu

Põltsamaa vallavolikogu liige

/*allkirjastatud digitaalselt/*